ดิฉันทานยาคุมติดต่อกันมา 7 เดือนแล้วค่ะ แผงนี้แผงที่ 7 และดิฉันลืมกินยาคุมเม็ดที่ 15 และวันถัดมา เวลา 2ทุ่ม ฉันจึงกินไป2เม็ดค่ะ และวันถัดมาฉันมีอะไรกับแฟน แต่ไม่หลั่งใน จะท้องไหมคะ
สวัสดีค่ะ หากทานยาคุมต่อเนื่องมา 7 แผงแล้ว ยาคุมก็จะออกฤทธิ์ได้เต็มประสิทธิภาพ คือสามารถป้องกันการตั้งครรภ์ได้มากกว่า 99% โดยทั้งนี้ต้องทานยาอย่างถูกต้องเมื่อลืมทานยาคุมกำเนิดไป 1 วัน โดยทั่วไปแล้วให้รีบทานเม็ดที่ลืมทันทีที่นึกได้ และทานเม็ดที่ต้องทานในวันนี้ในเวลาเดิมปกติการลืมทานยาไป 1 วันอาจทำให้ประสิทธิภาพลดลงไปบ้างเล็กน้อย อย่างไรก็ตามหากช่วงที่ผ่านมาไม่เคยลืมทานยาและทานยาในเวลาใกล้เคียงกันทุกวัน อีกทั้งใช้วธีการหลั่งนอกร่วมด้วย โอกาสที่จะตั้งครรภ์นั้นถือว่าน้อยอยู่ค่ะ